אנצו מרסקה

אנצו מרסקה (באיטלקית: Enzo Maresca; נולד ב-10 בפברואר 1980 בפונטקאנאנו שבאיטליה) הוא כדורגלן עבר איטלקי, וכיום מאמן.

קריירת משחק
לאחר דשדושים בקבוצת הנוער של קליארי ובלי הופעה אחת בכדורגל המקצועני האיטלקי, מרסקה עשה את דרכו לווסט ברומיץ' אלביון האנגלית, במדיה שיחק למשך שתי עונות באליפות הפוטבול ליג, השנייה בחשיבותה לפרמייר ליג.

ביוני 2000, נרכש מרסקה והוא כבן 19, על ידי מועדון הפאר האיטלקי יובנטוס, תמורת 4.3 מיליון לירות שטרלינג. ארבעה חודשים לאחר מכן השאילה אותו יובנטוס לקבוצת בולוניה, שם רשם לזכותו 23 הופעות.

בעונת 2001-2002 מרסקה שב ליובנטוס, הופיע במדיה 16 פעמים וכבש שער אחד, שער שוויון מאוחר במשחק הדרבי מול טורינו, שנחקק בזיכרון אוהדי יובנטוס, בעיקר בשל המחווה של מרסקה, שחגג את השער על ידי חיקוי שור, סמלה של היריבה העירונית טורינו. בעונת 2002-2003 היה מרסקה מושאל לפיאצ'נצה, שגם קנתה מיובנטוס חצי מהבעלות על חוזהו. בעונת 2003-2004 שוב חזר ללבוש את השחור-לבן של יובנטוס, שהשיבה לעצמה את הבעלות המלאה עליו. אך במהרה חזרה הגברת הזקנה והשאילה אותו, הפעם לפיורנטינה, שם ב-26 הופעות הצליח לכבוש 6 שערים.

בקיץ 2005, לאחר שלא הצליח לכבוש מקום של קבע ברכב יובנטוס, נמכר לקבוצה הספרדית סביליה, תמורת 2.5 מיליון אירו. במהרה היה לשחקן מפתח בלב הקישור של סביליה, שזכתה בגביע אופ"א. בגמר המפעל האירופי המשני הבקיע מרסקה צמד שערים בניצחון 4-0 על מידלסברו האנגלית. עונה לאחר מכן, כאשר סביליה זכתה פעם נוספת בגביע אופ"א, פתח מרסקה במשחק הגמר בו גברה קבוצתו על אספניול בדו-קרב בעיטות עונשין, והוחלף בתום המחצית הראשונה.

ב-13 ביולי 2009 עבר מרסקה לאולימפיאקוס מליגת העל היוונית, וחתם על חוזה לשלוש שנים, אולם בשנת 2011 עבר למאלגה מליגת העל הספרדית. ב-30 באוגוסט 2012 לאחר 7 שנים חזר לארצו איטליה וחתם בסמפדוריה. בינואר 2014 חתם בפלארמו מהליגה השנייה. בספטמבר 2016 חתם בשורות הלאס ורונה, במדיה פרש ממשחק פעיל כעבור כחצי שנה, בגיל 37.

 קריירת אימון 
מרסקה החל את קריירת האימון לקראת עונת , כעוזרו של פולביו פיורין באסקולי מהסרייה ב', אך עזב את התפקיד לאחר כחמישה חודשים. בסיום אותה השנה התמנה לתפקיד עוזר המאמן של וינצ'נצו מונטלה בסביליה. מונטלה סיים את תפקידו באפריל 2018, אך מרסקה נותר במערכת עד לסיום העונה כחודשיים לאחר מכן, כמאמן טכני תחת המאמן הזמני חואקין קפארוס. לקראת עונת  התמנה לעוזרו של מנואל פלגריני בווסטהאם יונייטד, ושימש בתפקיד במשך כשנה וחצי.

בעונת  אימן מרסקה את קבוצת הנוער של מנצ'סטר סיטי (עד גיל 23), והוביל אותה לזכייה באליפות. לקראת עונת  חזר מרסקה לאיטליה וקיבל את תפקיד אימון הבוגרים הראשון בקריירה, כשהחל לאמן את פארמה מהסרייה ב'. הוא החזיק בתפקיד כחצי שנה בלבד, לאחר שהוביל את הקבוצה לארבעה ניצחונות ליגה בלבד ב-13 מחזורים.

לקראת עונת  התמנה לתפקיד עוזרו של פפ גווארדיולה במנצ'סטר סיטי.

ב-16 ביוני 2023 מונה למאמן לסטר סיטי אותה העלה ליגה כשנה לאחר מכן לפרמייר ליג.

לקראת עונת 2024/2025 מונה למאמנה של צ'לסי. בסיום העונה זכה עם הקבוצה בקונפרס ליג וסיים בליגה במקום ה-4 ובכרטיס לליגת האלופות. בסיום העונה גם הוביל את צ'לסי לזכייה בגביע העולם למועדונים לאחר ניצחון בגמר 3-0 על פריז סן-ז'רמן. ב-1 בינואר 2026 פוטר מהמועדון, בעקבות סכסוך עם הנהלתו.

תארים

 כשחקן 
יובנטוס
 אליפות איטליה: 2001/2002 
 הסופר קאפ האיטלקי: 2003 
סביליה
 גביע אופ"א: 2006, 2007
 הסופר קאפ האירופי: 2006 
 גביע המלך הספרדי: 2007
 הסופר קאפ הספרדי: 2007

 כמאמן
צ'לסי

 קונפרס ליג: 2024/2025
 גביע העולם למועדונים: 2025

 קישורים חיצוניים 

הערות שוליים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני וסט ברומיץ' אלביון
קטגוריה:כדורגלני יובנטוס
קטגוריה:כדורגלני בולוניה
קטגוריה:כדורגלני פיאצ'נצה
קטגוריה:כדורגלני פיורנטינה
קטגוריה:כדורגלני סביליה
קטגוריה:כדורגלני אולימפיאקוס
קטגוריה:כדורגלני מאלגה
קטגוריה:כדורגלני פלרמו
קטגוריה:כדורגלני סמפדוריה
קטגוריה:כדורגלני הלאס ורונה
קטגוריה:כדורגלני נבחרת איטליה
קטגוריה:מאמני כדורגל איטלקים
קטגוריה:מאמני פארמה
קטגוריה:מאמני לסטר סיטי
קטגוריה:מאמני צ'לסי
קטגוריה:איטלקים שנולדו ב-1980